Period: Old Babylonian
Genre: Literary
Transliteration:
<SURFACE>
ur-saŋ-e iri...
{d}nanna{d}suen-e...
{d}suen-e iri...
{d}dil-im₂-babbar-re...
iri ama-na-še₃...
{d}nanna{d}suen-e ŋeštug₂-ga-ni...
{d}en-lil₂-la₂-še₃...
{d}dil-im₂-babbar-e ŋeštug₂-ga-ni na-an-gub
ur-saŋ-me-en ŋe₂₆-e iri-ŋu₁₀-še₃ ga-ŋen
ŋe₂₆-e iri-ŋu₁₀-še₃ ga-ŋen a-a-ŋu₁₀-še₃ ga-an-ši-ŋen
{d}suen-me-en ŋe₂₆-e iri-ŋu₁₀-še₃ ga-ŋen
ŋe₂₆-e iri-ŋu₁₀-še₃ ga-ŋen a-a-ŋu₁₀-še₃ ga-an-ši-ŋen
a-a-ŋu₁₀ {d}en-lil₂-la₂-še₃ ga-an-ši-ŋen
ŋe₂₆-e iri-ŋu₁₀-še₃ ga-ŋen ama-ŋu₁₀-še₃ ga-an-ši-ŋen
ama-ŋu₁₀ {d}nin-lil₂-la₂-še₃ ga-an-ši-ŋen
a-a-ŋu₁₀-še₃ ga-an-ši-ŋen
iri šen-šen-na ki sikil-la...
...
...e₃ gal-gal-la₂-am₃
...e₃ gal-gal-la₂-am₃
...ŋiš-kin₂ ŋiš gig₂ ki dug₃-ge mu₂-a
...ŋiš-kin₂ ŋiš babbar ki sikil-e mu₂-a
...ki dug₃-ga barag-bi ša-mu-un-du₃
eš₃ nibru{ki} mu-bi mu dug₃-ga-am₃
nibru{ki}ŋu₁₀ ki dug₃-ga barag-bi ša-mu-un-du₃
eš₃ nibru{ki} mu-bi mu dug₃-ga-am₃
iri-ŋu₁₀ {kur}dilmun{ki} nu-me-a {ŋiš}ŋišnimbar ba-mu₂
nibru{ki} {kur}dilmun{ki} nu-me-a {ŋiš}ŋišnimbar ba-mu₂
ama gal {d}nin-lil₂-le šag₄ gada ba-ni-in-la₂
{d}suen-e {ŋiš}ma₂-gur₈ im-nu₂-e
{ŋiš}ma₂-gur₈ im-nu₂-e {gi}kid-bur₂...
{ŋiš}ma₂-gur₈-ra gi-bi tum-ma-al{ki}še₃
{d}nanna{d}suen-e lu₂...
{ŋiš}ma₂-gur₈-ra esir-bi abzu-še₃
{d}dil-im₂-babbar-re lu₂ im-ši-in-gi₄-gi₄
{u₂}<unk> <unk> bi du₆-a-šag₄-ga-še₃
{d}nanna{d}suen-e lu₂ im-ši-in-gi₄-gi₄
{ŋiš}mi-ri₂-za-bi tir ha-šu-ur₂-ra-še₃
{d}dil-im₂-babbar-e lu₂ im-ši-in-gi₄-gi₄
{ŋiš}eme-sig-bi tir kug-nun-na-še₃
...
{d}dil-im₂-babbar-re lu₂...
...<unk> u₂...še₃
{d}nanna{d}suen-e lu₂...
...gi-bi...
...
{ŋiš}ma₂-gur₈-ra esir-bi...
{d}dil-im₂-babbar-ra mu-na-da-ri-a
{u₂}<unk> <unk> bi du₆-a-šag₄-ga-ta
{d}nanna{d}suen-ra mu-na-da-an-ri-a
{ŋiš}mi-ri₂-za-bi tir ha-šu-ur₂-ra-ta
{d}dil-im₂-babbar-ra mu-na-da-an-ri-a
{ŋiš}eme-sig-bi tir kug-nun-na-ta
{d}nanna{d}suen-ra mu-na-da-an-ri-a
{ŋiš}a-da-ma₂-bi kur šim {ŋiš}erin-na-ta
{d}dil-im₂-babbar-e mu-na-da-an-ri-am₃
{ŋiš}u₃-bi tir eb₂-la-ta
{d}dil-im₂-babbar-ra mu-na-da-an-ri-a
{ŋiš}u₃-suh₅-bi {ŋiš}tir šim {ŋiš}erin-na-ta
{d}nanna{d}suen mu-na-da-an-ri-a
u₂...bi {ŋiš}li la-an-gi₄-ta
{d}dil-im₂-babbar-ra mu-na-da-an-ri-a
...
{d}utu mu-un-da-hul₂
...bi₂-in-ŋar
{d}gibil₆ mu-un-da-hul₂
...ba-ni-ib-be₂-e
...ba-ni-in-dug₄
...nu₂
...bi bi₂-in-du₈
...
{d}suen...
aškud₂-zu...
{d}suen-e {ŋiš}ma₂...
{d}suen-e {ŋiš}ma₂ a-a...
{d}suen-e {ŋiš}ma₂-gur₈-ra...
{d}suen-e a-u₃-a...
{d}suen-e...
...
a-u₃-a...
a-u₃-a...
a-u₃-a ur₂...
a-u₃-a...
a-u₃-a dumu...
...
a-u₃-a...
a-u₃-a...
lugal-zu a-a-ni...
{d}nanna šul {d}suen-e...
{d}suen-e a-a...
{d}dil-im₂-babbar-e...
...
...a-u₃-a-ba...
a-u₃-a-ba...
a-u₃-a-ba...a-u₃-a...
...a-u₃-a...
...<unk>...lugal-zu a-a-ni {d}en-lil₂-ra
nesaŋ mu-un-na-ab-tum₃...<unk>...
...saŋ us₂ mu-na-dur₂-ru-ne-eš
a-u₃-a-ba dumu...{d}nanna-ar...gi₄...
...
{d}dil-im₂-babbar{ar}me-en e₂ {d}en-lil₂-la₂-še₃
...zag im-la₂-la₂-e-en
...
a-zag-gun₃{mušen} tur...ta ba-ra-an-tum₂-mu
{d}nanna{d}suen-e e₂ {d}en-lil₂-la₂-še₃
suhur{ku₆}e šag₄ mu-da-ab-sur-re
{d}dil-im₂-babbar-re e₂ {d}en-lil₂-la₂-še₃
eštub{ku₆}e...bi zag im-la₂
{d}nanna{d}suen-e e₂ {d}en-lil₂-la₂-še₃
i₃ <unk> <unk> a mu-un-de₂-de₂-e
{d}dil-im₂-babbar-re e₂ {d}en-lil₂-la₂-še₃
nunuz ŋir₃-lam-ma...
{d}nanna{d}suen-e e₂...
gi sumun gi henbur mud...
{d}dil-im₂-babbar-re e₂...
u₈ 1(gešʾu)-am₃ sila₄ im-mi-in-tu-ud
{udu}utua₂-bi šag₄-ba šu ba-ni-in-ba-ba
gu₂ {id₂}surungal-la im-mi-in-ba
{d}nanna{d}suen-e e₂...
ud₅ 1(gešʾu)-am₃ maš₂...
maš₂-ud₅-da šag₄-ba šu ba-ni-in-ba-ba
gu₂ {id₂}surungal-la im-mi-in-ba
{d}dil-im₂-babbar-re e₂...
ab₂ 1(gešʾu)-am₃ amar...
gud-ab₂-ba šag₄-ba šu ba-ni-in-ba-ba
gu₂ {id₂}surungal-la im-mi-in-ba
{d}nanna{d}suen-e e₂...
nidba-a saŋ-bi enegir{ki}a egir-bi...
e₂-ta nu-e₃ e₂-ta nu-e₃ e₂-ta nam-ta-ab-e₃
{d}nin-girid₂-da e₂-ta nu-e₃ e₂-ta nam-ta-ab-e₃
silim-ma he₂-me-en silim-ma he₂-me-en {ŋiš}ma₂ silim-ma he₂-me-en
{ŋiš}ma₂ {d}suen-na silim-ma he₂-me-en {ŋiš}ma₂ silim-ma he₂-me-en
...zid₂ im-ma-ab-gub-be₂ duh im-ma-ab-sal-e
ŋiri₃-ni gakkul zabar-ra im-ma-an-šu₂-šu₂
šu-si-ni bulug {ŋiš}taškarin mu-na-an-bur₁₂-bur₁₂-re
aškud₂-bi i₃-he-nun-na-ka šu ga-am₃-ma-ni-ib-ur₃
šag₄-zu-a i₃-nun lal₃ ŋeštin niŋ₂ he₂-ni-ib-gu-ul-gu-ul-e
si {ŋiš}ma₂-saŋ-ŋa₂-zu suhur{ku₆} eštub{ku₆} ul-ul hu-mu-ni-ib-dug₄
{ŋiš}ma₂-e gu₂-bi nu-mu-na-ab-šum₂-mu nibru{ki}še₃...
nidba-a saŋ-bi larsam{ki}ma egir-bi enegir{ki}a
e₂-ta nu-e₃ e₂-ta nu-e₃ e₂-ta nam-ta-ab-e₃
{d}še-ri₅-da sag₉-ga e₂-ta nu-e₃ e₂-ta nam-ta-ab-e₃
silim-ma he₂-me-en silim-ma he₂-me-en {ŋiš}ma₂ silim-ma he₂-me-en
{ŋiš}ma₂ a-a-ŋu₁₀ silim-ma he₂-me-en {ŋiš}ma₂ silim-ma...
{ŋiš}ma₂-gur₈-ra zid₂ im-ma-ab-gub-be₂ duh...
ŋiri₃-ni gakkul zabar-ra im-ma-an-šu₂-šu₂
šu-si-ni {ŋiš}bulug {ŋiš}taškarin mu-na-bur₁₂-bur₁₂-re
aškud₂-bi i₃-he-nun-na-ka šu ga-am₃-ma-ni-ib-ur₃
šag₄-zu-a i₃-nun lal₃ ŋeštin niŋ₂...
si {ŋiš}ma₂-saŋ-ŋa₂-zu suhur{ku₆} eštub{ku₆} ul-ul...
{ŋiš}ma₂-e gu₂-bi nu-mu-na-ab-šum₂-mu nibru{ki}še₃...
nidba-a saŋ-bi ki unug{ki}ga egir-bi...
e₂-ta nu-e₃ e₂-ta nu-e₃ e₂-ta...
kug {d}inana-ke₄ e₂-ta nu-e₃ e₂-ta nam-ta-ab-e₃
silim-ma he₂-me-en silim-ma...{ŋiš}ma₂ silim-ma he₂-me-en
{ŋiš}ma₂ a-a-ŋu₁₀ silim-ma he₂-me-en {ŋiš}ma₂...
{ŋiš}ma₂ {d}suen-na silim-ma he₂-me-en {ŋiš}ma₂...
{ŋiš}ma₂-gur₈-ra zid₂ im-ma-ab-gub-be₂ duh im-ma-ab-sal-e
ŋiri₃-ni gakkul zabar-ra im-ma-an-šu₂-šu₂
šu-si-ni bulug {ŋiš}taškarin-na mu-na-an-bur₁₂-bur₁₂-re
aškud₂-zu i₃-he-nun-na-ka šu ga-am₃-ma-ni-ib-ur₃
šag₄-zu-a i₃-nun lal₃ ŋeštin niŋ₂...
si {ŋiš}ma₂-saŋ-ŋa₂-zu suhur{ku₆} eštub{ku₆} ul-ul...
{ŋiš}ma₂-e gu₂-bi...nibru{ki}še₃...
nidba-a saŋ-bi šuruppag{ki}a egir-bi unug{ki}ga
e₂-ta nu-e₃ e₂-ta nu-e₃ e₂-ta nam-ta-ab-e₃
{d}nin-unug-ke₄ e₂-ta nu-e₃ e₂-ta nam-ta-ab-e₃
silim-ma he₂-me-en silim-ma he₂-me-en {ŋiš}ma₂ silim-ma he₂-me-en
{ŋiš}ma₂ {d}suen-na silim-ma he₂-me-en {ŋiš}ma₂ silim-ma he₂-me-en
{ŋiš}ma₂-gur₈-ra zid₂ im-ma-ab-gub-be₂ duh im-ma-ab-sal-e
ŋiri₃-ni gakkul zabar-ra im-ma-an-šu₂-šu₂
šu-si-ni bulug {ŋiš}taškarin-na mu-na-an-bur₁₂-bur₁₂-re
aškud₂-zu i₃-he-nun-na-ka šu ga-am₃-ma-ni-ib-ur₃
šag₄-zu-a i₃-nun lal₃ ŋeštin niŋ₂ he₂-ni-ib-gu-ul-gu-ul-e
si {ŋiš}ma₂-saŋ-ŋa₂-zu suhur{ku₆} eštub{ku₆} ul-ul...
{ŋiš}ma₂-e gu₂-bi nu-mu-na-ab-šum₂-mu nibru{ki}še₃...
nidba-a saŋ-bi tum-ma-al{ki}a egir-bi šuruppag{ki}ga
e₂-ta nu-e₃ e₂-ta nu-e₃ e₂-ta nam-ta-ab-e₃
{d}nin-lil₂ sag₉-ga e₂-ta nu-e₃ e₂-ta nam-ta-ab-e₃
silim-ma he₂-me-en silim-ma he₂-me-en {ŋiš}ma₂ silim-ma he₂-me-en
{ŋiš}ma₂ dumu nun-na silim-ma he₂-me-en {ŋiš}ma₂ silim-ma he₂-me-en
{ŋiš}ma₂-gur₈-ra zid₂ im-ma-ab-gub-be₂ duh im-ma-ab-sal-e
ŋiri₃-ni gakkul zabar-ra im-ma-an-šu₂-šu₂
šu-si-ni bulug...mu-na-an-bur₁₂-bur₁₂-re
aškud₂-zu i₃-he-nun-na-ka šu ga-am₃-ma-ni-ib-ur₃
šag₄-zu-a i₃-nun lal₃ ŋeštin niŋ₂ he₂-ni-ib-gu-ul-gu-ul-e
si {ŋiš}ma₂-saŋ-ŋa₂-zu suhur{ku₆} eštub{ku₆} ul-ul hu-mu-ni-ib-dug₄
{ŋiš}ma₂-e gu₂-bi nu-mu-na-ab-šum₂-mu nibru{ki}še₃ ba-du-un
nidba-a saŋ-bi nibru{ki}a egir-bi tum-ma-al{ki}a
kar za-gin₃ kar {d}en-lil₂-la₂-še₃
{d}nanna{d}suen-e {ŋiš}ma₂ na-ga-am₃-mi-in-us₂
kar babbar kar {d}en-lil₂-la₂-še₃
{d}dil-im₂-babbar₂-e {ŋiš}ma₂ na-ga-am₃-mi-in-us₂
kun-saŋ a-a ugu-na nam-mi-in-gub
i₃-du₈ a-a ugu-ni-ra gu₃ mu-na-de₂-e
e₂ ŋal₂-lu i₃-du₈ e₂ ŋal₂-lu
...ŋal₂-lu {d}kal-kal e₂ ŋal₂-lu
...lu₂-ŋiš-e₃ e₂ ŋal₂-lu
...ŋiš-e₃ e₂ ŋal₂-lu
i₃-du₈ e₂ ŋal₂-lu {d}kal-kal e₂ ŋal₂-lu
gud-da tur₃-re gu₂ bi₂-ib-gur-gur-re
{d}nanna{d}suen-me-en e₂ {d}en-lil₂-la₂-še₃ i₃-du₈ e₂...
udu niga šag₄ mu-da-ab-la₂-e
{d}dil-im₂-babbar-me-en e₂ {d}en-lil₂-la₂-še₃ i₃-du₈ e₂ ŋal₂-lu
tur₃-e ib₂-da-ab-luh-luh-e
{d}nanna{d}suen-me-en e₂ {d}en-lil₂-la₂-še₃ i₃-du₈ e₂ ŋal₂-lu
ud₅-de₃ niŋ₂-ar₃-ra bi₂-ib₂-gu₇-en
{d}dil-im₂-babbar-me-en e₂ {d}en-lil₂-la₂-še₃ i₃-du₈ e₂ ŋal₂-lu
ze₂-da niŋ₂ bar-bar sur-ra...
{d}nanna{d}suen-me-en e₂ {d}en-lil₂-la₂-še₃ i₃-du₈ e₂ ŋal₂-lu
peš₂-ŋiš-gi niŋ₂ kun sud kun sud-da
{d}dil-im₂-babbar-me-en šag₄ am₃-mi-ni-ib₂-gul-gul
{d}dil-im₂-babbar-me-en e₂ {d}en-lil₂-la₂-še₃ i₃-du₈ e₂ ŋal₂-lu
kud-da mušen tur-re šu bi₂-ib₂-zu-zu
{d}nanna{d}suen-me-en e₂ {d}en-lil₂-la₂-še₃ i₃-du₈ e₂ ŋal₂-lu
<unk> bi₂{mušen} tur tul₂-ta ba-ra-an-tum₂-mu
{d}dil-im₂-babbar-me-en e₂ {d}en-lil₂-la₂-še₃ i₃-du₈ e₂ ŋal₂-lu
a-zag-gun₃{mušen} tur tul₂-ta ba-ra-an-tum₂-mu
{d}nanna{d}suen-me-en e₂ {d}en-lil₂-la₂-še₃ i₃-du₈ e₂ ŋal₂-lu
suhur{ku₆}e šag₄ mu-da-ab-sur-re
{d}dil-im₂-babbar₂-me-en e₂ {d}en-lil₂-la₂-še₃ i₃-du₈ e₂...
eštub{ku₆}e zag im-la₂-la₂-e
...e₂...e₂ ŋal₂-lu
i₃ <unk> <unk> a mu-un-de₂-de₂-e
{d}dil-im₂-babbar-me-en e₂ {d}en-lil₂-la₂-še₃ i₃-du₈ e₂ ŋal₂-lu
nunuz ŋir₃-lam-e mu-un-sig₉-sig₉-ge
{d}nanna{d}suen-me-en e₂ {d}en-lil₂-la₂-še₃ i₃-du₈ e₂ ŋal₂-lu
gi sumun gi henbur-e...ŋal₂ im-me
{d}dil-im₂-babbar-me-en e₂ {d}en-lil₂-la₂-še₃ i₃-du₈ e₂ ŋal₂-lu
u₈ 1(gešʾu)-am₃ sila₄...
{udu}utua₂-bi šag₄-ba šu ba-ni-in-ba-ba
gu₂ {id₂}surungal...
{d}nanna{d}suen-me-en e₂ {d}en-lil₂-la₂-še₃ i₃-du₈...
ud₅ 1(gešʾu)-am₃ maš₂ im-mi-in-tu-ud
maš₂-ud₅-da-bi šag₄-ba šu ba-ni-in-ba-ba
gu₂ {id₂}surungal...
{d}dil-im₂-babbar-me-en e₂ {d}en-lil₂-la₂-še₃...e₂...
ab₂ 1(gešʾu)-am₃ amar im-mi-in-tu-ud
gud-ab₂-ba šag₄-ba šu ba-ni-in-ba-ba
gu₂ {id₂}surungal...
{d}nanna{d}suen-me-en e₂ {d}en-lil₂-la₂-še₃...
i₃-du₈ e₂ ŋal₂-lu {d}kal-kal e₂ ŋal₂-lu
niŋ₂ saŋ {ŋiš}ma₂ niŋ₂-saŋ ga-ra-ni-ib-šum₂
niŋ₂ egir {ŋiš}ma₂ niŋ₂ egir ga-ra-ni-ib-šum₂
hul₂-la-da i₃-du₈-e hul₂-la-da
i₃-du₈-e hul₂-la-da e₂ taka₄ nam-mi-in-la₂
{d}kal-kal lu₂-ŋiš-e₃ hul₂-la-da
i₃-du₈-e hul₂-la-da e₂ taka₄ nam-mi-in-la₂
{d}kal-kal lu₂{ŋiš}mud-e hul₂-la-da
i₃-du₈-e hul₂-la-da e₂ taka₄ nam-mi-in-la₂
kur-ra igi ŋal₂ e₂ {d}en-lil₂-la₂-še₃
{d}nanna{d}suen-e nidba si bi₂-in-sa₂
{d}en-lil₂-e nidba hul₂-la-da
dumu-ni {d}suen-ra ninda mu-na-ba-e
{d}suen-ra {d}en-lil₂ mu-un-da-hul₂ mi₂ zid na-mu-un-ne
lu₂-tur-ŋu₁₀ lu₂ {ninda}gug₂ gu₇-a-ra {ninda}gug₂ šum₂-mu-na-ab-ze₂-en
{d}nanna-ŋu₁₀ {ninda}gug₂ gu₇ ki aŋ₂-ŋa₂-ra {ninda}gug₂ šum₂-mu-na-ab-ze₂-en
ninda-ba u₃ ninda mah e₂-kur-ta e₃-mu-na-ra-ab-ze₂-en
kaš sag₁₀-ga a₂ sikil-la-ŋu₁₀ de₂-mu-na-ra-ab-ze₂-en
ti-lim-da u₁₈-ru ki us₂-sa mu-bi he₂-em-ma...
{ninda}gug₂ gi-rin-na lal₃ si-gug₂ a sikil dug₄-ga-na-ab-ze₂-en
{d}suen-e a-a ugu-ni-ra mu-na-ni-ib-gi₄-gi₄
a-a ugu-ŋu₁₀ gu₇-a-zu ši-im-si-in
kur gal a-a ugu-ŋu₁₀ naŋ-a-zu ši-im-si-in
igi il₂-la-zu nam-lugal-am₃
{d}en-lil₂ he₂-ŋal₂-zu a <unk> gub-ba-am₃
šum₂-ma-da-ab {d}en-lil₂ šum₂-ma-da-ab urim₂{ki}še₃ ga-ŋen
id₂-da a-eštub šum₂-ma-da-ab urim₂{ki} ga-ŋen
a-šag₄-ga še gu-nu šum₂-ma-da-ab urim₂{ki} ga-ŋen
ambar-ra ku₆-da suhur{ku₆} šum₂-ma-da-ab urim₂{ki} ga-ŋen
ŋiš-gi-a gi sumun gi henbur šum₂-ma-da-ab urim₂{ki} ga-ŋen
{ŋiš}tir{ŋiš}tir-ra šeg₉ šeg₉-bar šum₂-ma-da-ab urim₂{ki} ga-ŋen
an-edin-na {ŋiš}maš-gurum šum₂-ma-da-ab urim₂{ki} ga-ŋen
pu₂-kiri₆ lal₃ ŋeštin šum₂-ma-da-ab urim₂{ki} ga-ŋen
e₂-gal-la zi su₃-ud-ŋal₂ šum₂-ma-da-ab urim₂{ki} ga-ŋen
mu-na-an-šum₂ {d}en-lil₂ mu-na-an-šum₂ urim₂{ki}še₃ ba-ŋen
id₂-da a-eštub mu-na-an-šum₂ urim₂{ki}še₃ ba-ŋen
a-šag₄-ga še gu-nu mu-na-an-šum₂ urim₂{ki}še₃ ba-ŋen
ambar-a ku₆-da suhur{ku₆} mu-na-an-šum₂ urim₂{ki}še₃ ba-ŋen
ŋiš-gi-a gi sumun gi henbur mu-na-an-šum₂ urim₂{ki}še₃ ba-ŋen
tir-tir-ra šeg₉ šeg₉-bar mu-na-an-šum₂ urim₂{ki}še₃ ba-ŋen
an-edin-na {ŋiš}maš-gurum mu-na-an-šum₂ urim₂{ki}še₃ ba-ŋen
pu₂-kiri₆ lal₃ ŋeštin mu-na-an-šum₂ urim₂{ki}še₃ ba-ŋen
e₂-gal-la zi su₃-ud-ŋal₂ mu-na-an-šum₂ urim₂{ki}še₃ ba-an-ŋen
lugal-ŋu₁₀ barag-za {d}en-lil₂-la₂
{d}nanna-ar{d}suen-e ud 7(diš) he₂-a-ši-ib-tud
barag kug-za ama gal {d}nin-lil₂-la₂
en {d}dil-im₂-babbar-e ud 7(diš) he₂-a-ši-ib-tud

Cuneiform:
<SURFACE>
𒌨𒊕𒂊𒌷...
𒀭𒋀𒆠𒀭𒂗𒍪𒂊...
𒀭𒂗𒍪𒂊𒌷...
𒀭𒀸𒁽𒌓𒊑...
𒌷𒂼𒈾𒂠...
𒀭𒋀𒆠𒀭𒂗𒍪𒂊𒄑𒌆𒉿𒂵𒉌...
𒀭𒂗𒆤𒇲𒂠...
𒀭𒀸𒁽𒌓𒂊𒄑𒌆𒉿𒂵𒉌𒈾𒀭𒁺
𒌨𒊕𒈨𒂗𒂷𒂊𒌷𒈬𒂠𒂵𒁺
𒂷𒂊𒌷𒈬𒂠𒂵𒁺𒀀𒀀𒈬𒂠𒂵𒀭𒅆𒁺
𒀭𒂗𒍪𒈨𒂗𒂷𒂊𒌷𒈬𒂠𒂵𒁺
𒂷𒂊𒌷𒈬𒂠𒂵𒁺𒀀𒀀𒈬𒂠𒂵𒀭𒅆𒁺
𒀀𒀀𒈬𒀭𒂗𒆤𒇲𒂠𒂵𒀭𒅆𒁺
𒂷𒂊𒌷𒈬𒂠𒂵𒁺𒂼𒈬𒂠𒂵𒀭𒅆𒁺
𒂼𒈬𒀭𒎏𒆤𒇲𒂠𒂵𒀭𒅆𒁺
𒀀𒀀𒈬𒂠𒂵𒀭𒅆𒁺
𒌷𒊿𒊿𒈾𒆠𒂖𒆷...
...
...𒌓𒁺𒃲𒃲𒇲𒀀𒀭
...𒌓𒁺𒃲𒃲𒇲𒀀𒀭
...𒄑𒄯𒄑𒈪𒆠𒄭𒄀𒊬𒀀
...𒄑𒄯𒄑𒌓𒆠𒂖𒂊𒊬𒀀
...𒆠𒄭𒂵𒁈𒁉𒊭𒈬𒌧𒆕
𒀊𒂗𒆤𒆠𒈬𒁉𒈬𒄭𒂵𒀀𒀭
𒂗𒆤𒆠𒈬𒆠𒄭𒂵𒁈𒁉𒊭𒈬𒌧𒆕
𒀊𒂗𒆤𒆠𒈬𒁉𒈬𒄭𒂵𒀀𒀭
𒌷𒈬𒆳𒉌𒌇𒆠𒉡𒈨𒀀𒄑𒊷𒁀𒊬
𒂗𒆤𒆠𒆳𒉌𒌇𒆠𒉡𒈨𒀀𒄑𒊷𒁀𒊬
𒂼𒃲𒀭𒎏𒆤𒇷𒊮𒃰𒁀𒉌𒅔𒇲
𒀭𒂗𒍪𒂊𒄑𒈣𒋽𒅎𒈿𒂊
𒄑𒈣𒋽𒅎𒈿𒂊𒄀𒆤𒁔...
𒄑𒈣𒋽𒊏𒄀𒁉𒌈𒈠𒀠𒆠𒂠
𒀭𒋀𒆠𒀭𒂗𒍪𒂊𒇽...
𒄑𒈣𒋽𒊏𒀀𒇒𒁉𒍪𒀊𒂠
𒀭𒀸𒁽𒌓𒊑𒇽𒅎𒅆𒅔𒄄𒄄
𒌑<unk><unk>𒁉𒇯𒀀𒊮𒂵𒂠
𒀭𒋀𒆠𒀭𒂗𒍪𒂊𒇽𒅎𒅆𒅔𒄄𒄄
𒄑𒈪𒌷𒍝𒁉𒌁𒄩𒋗𒌫𒊏𒂠
𒀭𒀸𒁽𒌓𒂊𒇽𒅎𒅆𒅔𒄄𒄄
𒄑𒅴𒋝𒁉𒌁𒆬𒉣𒈾𒂠
...
𒀭𒀸𒁽𒌓𒊑𒇽...
...<unk>𒌑...𒂠
𒀭𒋀𒆠𒀭𒂗𒍪𒂊𒇽...
...𒄀𒁉...
...
𒄑𒈣𒋽𒊏𒀀𒇒𒁉...
𒀭𒀸𒁽𒌓𒊏𒈬𒈾𒁕𒊑𒀀
𒌑<unk><unk>𒁉𒇯𒀀𒊮𒂵𒋫
𒀭𒋀𒆠𒀭𒂗𒍪𒊏𒈬𒈾𒁕𒀭𒊑𒀀
𒄑𒈪𒌷𒍝𒁉𒌁𒄩𒋗𒌫𒊏𒋫
𒀭𒀸𒁽𒌓𒊏𒈬𒈾𒁕𒀭𒊑𒀀
𒄑𒅴𒋝𒁉𒌁𒆬𒉣𒈾𒋫
𒀭𒋀𒆠𒀭𒂗𒍪𒊏𒈬𒈾𒁕𒀭𒊑𒀀
𒄑𒀀𒁕𒈣𒁉𒆳𒋆𒄑𒂞𒈾𒋫
𒀭𒀸𒁽𒌓𒂊𒈬𒈾𒁕𒀭𒊑𒀀𒀭
𒄑𒅇𒁉𒌁𒌈𒆷𒋫
𒀭𒀸𒁽𒌓𒊏𒈬𒈾𒁕𒀭𒊑𒀀
𒄑𒅇𒆪𒁉𒄑𒌁𒋆𒄑𒂞𒈾𒋫
𒀭𒋀𒆠𒀭𒂗𒍪𒈬𒈾𒁕𒀭𒊑𒀀
𒌑...𒁉𒄑𒇷𒆷𒀭𒄄𒋫
𒀭𒀸𒁽𒌓𒊏𒈬𒈾𒁕𒀭𒊑𒀀
...
𒀭𒌓𒈬𒌧𒁕𒄾
...𒉈𒅔𒃻
𒀭𒉈𒄀𒈬𒌧𒁕𒄾
...𒁀𒉌𒅁𒁉𒂊
...𒁀𒉌𒅔𒅗
...𒈿
...𒁉𒉈𒅔𒂃
...
𒀭𒂗𒍪...
𒀉𒈹𒍪...
𒀭𒂗𒍪𒂊𒄑𒈣...
𒀭𒂗𒍪𒂊𒄑𒈣𒀀𒀀...
𒀭𒂗𒍪𒂊𒄑𒈣𒋽𒊏...
𒀭𒂗𒍪𒂊𒀀𒅇𒀀...
𒀭𒂗𒍪𒂊...
...
𒀀𒅇𒀀...
𒀀𒅇𒀀...
𒀀𒅇𒀀𒌫...
𒀀𒅇𒀀...
𒀀𒅇𒀀𒌉...
...
𒀀𒅇𒀀...
𒀀𒅇𒀀...
𒈗𒍪𒀀𒀀𒉌...
𒀭𒋀𒆠𒂄𒀭𒂗𒍪𒂊...
𒀭𒂗𒍪𒂊𒀀𒀀...
𒀭𒀸𒁽𒌓𒂊...
...
...𒀀𒅇𒀀𒁀...
𒀀𒅇𒀀𒁀...
𒀀𒅇𒀀𒁀...𒀀𒅇𒀀...
...𒀀𒅇𒀀...
...<unk>...𒈗𒍪𒀀𒀀𒉌𒀭𒂗𒆤𒊏
𒉠𒈬𒌧𒈾𒀊𒉐...<unk>...
...𒊕𒍑𒈬𒈾𒂉𒊒𒉈𒌍
𒀀𒅇𒀀𒁀𒌉...𒀭𒋀𒆠𒅈...𒄄...
...
𒀭𒀸𒁽𒌓𒅈𒈨𒂗𒂍𒀭𒂗𒆤𒇲𒂠
...𒍠𒅎𒇲𒇲𒂊𒂗
...
𒀀𒍠𒁯𒄷𒌉...𒋫𒁀𒊏𒀭𒁺𒈬
𒀭𒋀𒆠𒀭𒂗𒍪𒂊𒂍𒀭𒂗𒆤𒇲𒂠
𒋦𒄩𒂊𒊮𒈬𒁕𒀊𒋩𒊑
𒀭𒀸𒁽𒌓𒊑𒂍𒀭𒂗𒆤𒇲𒂠
𒄞𒄩𒂊...𒁉𒍠𒅎𒇲
𒀭𒋀𒆠𒀭𒂗𒍪𒂊𒂍𒀭𒂗𒆤𒇲𒂠
𒉌<unk><unk>𒀀𒈬𒌧𒌤𒌤𒂊
𒀭𒀸𒁽𒌓𒊑𒂍𒀭𒂗𒆤𒇲𒂠
𒉭𒄊𒇴𒈠...
𒀭𒋀𒆠𒀭𒂗𒍪𒂊𒂍...
𒄀𒌀𒄀𒆕𒄷𒄭...
𒀭𒀸𒁽𒌓𒊑𒂍...
𒇇𒐞𒀀𒀭𒃢𒅎𒈪𒅔𒌅𒌓
𒇻𒁦𒁉𒊮𒁀𒋗𒁀𒉌𒅔𒁀𒁀
𒄘𒀀𒇉𒌓𒉣𒆷𒅎𒈪𒅔𒁀
𒀭𒋀𒆠𒀭𒂗𒍪𒂊𒂍...
𒍚𒐞𒀀𒀭𒈧...
𒈧𒍚𒁕𒊮𒁀𒋗𒁀𒉌𒅔𒁀𒁀
𒄘𒀀𒇉𒌓𒉣𒆷𒅎𒈪𒅔𒁀
𒀭𒀸𒁽𒌓𒊑𒂍...
𒀖𒐞𒀀𒀭𒀫...
𒄞𒀖𒁀𒊮𒁀𒋗𒁀𒉌𒅔𒁀𒁀
𒄘𒀀𒇉𒌓𒉣𒆷𒅎𒈪𒅔𒁀
𒀭𒋀𒆠𒀭𒂗𒍪𒂊𒂍...
𒉻𒀭𒈹𒀀𒊕𒁉𒅎𒆠𒀀𒂕𒁉...
𒂍𒋫𒉡𒌓𒁺𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒀭𒎏𒄌𒁕𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒁲𒈠𒃶𒈨𒂗𒁲𒈠𒃶𒈨𒂗𒄑𒈣𒁲𒈠𒃶𒈨𒂗
𒄑𒈣𒀭𒂗𒍪𒈾𒁲𒈠𒃶𒈨𒂗𒄑𒈣𒁲𒈠𒃶𒈨𒂗
...𒍥𒅎𒈠𒀊𒁺𒁉𒂃𒅎𒈠𒀊𒊩𒂊
𒄊𒉌𒌋𒁵𒌓𒅗𒁇𒊏𒅎𒈠𒀭𒋙𒋙
𒋗𒋛𒉌𒁑𒄑𒌆𒈬𒈾𒀭𒁍𒁍𒊑
𒀉𒈹𒁉𒉌𒄭𒉣𒈾𒅗𒋗𒂵𒀀𒀭𒈠𒉌𒅁𒃡
𒊮𒍪𒀀𒉌𒉣𒋭𒃾𒃻𒃶𒉌𒅁𒄖𒌌𒄖𒌌𒂊
𒋛𒄑𒈣𒊕𒂷𒍪𒋦𒄩𒄞𒄩𒌌𒌌𒄷𒈬𒉌𒅁𒅗
𒄑𒈣𒂊𒄘𒁉𒉡𒈬𒈾𒀊𒋧𒈬𒂗𒆤𒆠𒂠...
𒉻𒀭𒈹𒀀𒊕𒁉𒌓𒀕𒆠𒈠𒂕𒁉𒅎𒆠𒀀
𒂍𒋫𒉡𒌓𒁺𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒀭𒊺𒉪𒁕𒊷𒂵𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒁲𒈠𒃶𒈨𒂗𒁲𒈠𒃶𒈨𒂗𒄑𒈣𒁲𒈠𒃶𒈨𒂗
𒄑𒈣𒀀𒀀𒈬𒁲𒈠𒃶𒈨𒂗𒄑𒈣𒁲𒈠...
𒄑𒈣𒋽𒊏𒍥𒅎𒈠𒀊𒁺𒁉𒂃...
𒄊𒉌𒌋𒁵𒌓𒅗𒁇𒊏𒅎𒈠𒀭𒋙𒋙
𒋗𒋛𒉌𒄑𒁑𒄑𒌆𒈬𒈾𒁍𒁍𒊑
𒀉𒈹𒁉𒉌𒄭𒉣𒈾𒅗𒋗𒂵𒀀𒀭𒈠𒉌𒅁𒃡
𒊮𒍪𒀀𒉌𒉣𒋭𒃾𒃻...
𒋛𒄑𒈣𒊕𒂷𒍪𒋦𒄩𒄞𒄩𒌌𒌌...
𒄑𒈣𒂊𒄘𒁉𒉡𒈬𒈾𒀊𒋧𒈬𒂗𒆤𒆠𒂠...
𒉻𒀭𒈹𒀀𒊕𒁉𒆠𒀕𒆠𒂵𒂕𒁉...
𒂍𒋫𒉡𒌓𒁺𒂍𒋫𒉡𒌓𒁺𒂍𒋫...
𒆬𒀭𒈹𒆤𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒁲𒈠𒃶𒈨𒂗𒁲𒈠...𒄑𒈣𒁲𒈠𒃶𒈨𒂗
𒄑𒈣𒀀𒀀𒈬𒁲𒈠𒃶𒈨𒂗𒄑𒈣...
𒄑𒈣𒀭𒂗𒍪𒈾𒁲𒈠𒃶𒈨𒂗𒄑𒈣...
𒄑𒈣𒋽𒊏𒍥𒅎𒈠𒀊𒁺𒁉𒂃𒅎𒈠𒀊𒊩𒂊
𒄊𒉌𒌋𒁵𒌓𒅗𒁇𒊏𒅎𒈠𒀭𒋙𒋙
𒋗𒋛𒉌𒁑𒄑𒌆𒈾𒈬𒈾𒀭𒁍𒁍𒊑
𒀉𒈹𒍪𒉌𒄭𒉣𒈾𒅗𒋗𒂵𒀀𒀭𒈠𒉌𒅁𒃡
𒊮𒍪𒀀𒉌𒉣𒋭𒃾𒃻...
𒋛𒄑𒈣𒊕𒂷𒍪𒋦𒄩𒄞𒄩𒌌𒌌...
𒄑𒈣𒂊𒄘𒁉...𒂗𒆤𒆠𒂠...
𒉻𒀭𒈹𒀀𒊕𒁉𒋢𒆳𒊒𒆠𒀀𒂕𒁉𒀕𒆠𒂵
𒂍𒋫𒉡𒌓𒁺𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒀭𒎏𒀕𒆤𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒁲𒈠𒃶𒈨𒂗𒁲𒈠𒃶𒈨𒂗𒄑𒈣𒁲𒈠𒃶𒈨𒂗
𒄑𒈣𒀭𒂗𒍪𒈾𒁲𒈠𒃶𒈨𒂗𒄑𒈣𒁲𒈠𒃶𒈨𒂗
𒄑𒈣𒋽𒊏𒍥𒅎𒈠𒀊𒁺𒁉𒂃𒅎𒈠𒀊𒊩𒂊
𒄊𒉌𒌋𒁵𒌓𒅗𒁇𒊏𒅎𒈠𒀭𒋙𒋙
𒋗𒋛𒉌𒁑𒄑𒌆𒈾𒈬𒈾𒀭𒁍𒁍𒊑
𒀉𒈹𒍪𒉌𒄭𒉣𒈾𒅗𒋗𒂵𒀀𒀭𒈠𒉌𒅁𒃡
𒊮𒍪𒀀𒉌𒉣𒋭𒃾𒃻𒃶𒉌𒅁𒄖𒌌𒄖𒌌𒂊
𒋛𒄑𒈣𒊕𒂷𒍪𒋦𒄩𒄞𒄩𒌌𒌌...
𒄑𒈣𒂊𒄘𒁉𒉡𒈬𒈾𒀊𒋧𒈬𒂗𒆤𒆠𒂠...
𒉻𒀭𒈹𒀀𒊕𒁉𒌈𒈠𒀠𒆠𒀀𒂕𒁉𒋢𒆳𒊒𒆠𒂵
𒂍𒋫𒉡𒌓𒁺𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒀭𒎏𒆤𒊷𒂵𒂍𒋫𒉡𒌓𒁺𒂍𒋫𒉆𒋫𒀊𒌓𒁺
𒁲𒈠𒃶𒈨𒂗𒁲𒈠𒃶𒈨𒂗𒄑𒈣𒁲𒈠𒃶𒈨𒂗
𒄑𒈣𒌉𒉣𒈾𒁲𒈠𒃶𒈨𒂗𒄑𒈣𒁲𒈠𒃶𒈨𒂗
𒄑𒈣𒋽𒊏𒍥𒅎𒈠𒀊𒁺𒁉𒂃𒅎𒈠𒀊𒊩𒂊
𒄊𒉌𒌋𒁵𒌓𒅗𒁇𒊏𒅎𒈠𒀭𒋙𒋙
𒋗𒋛𒉌𒁑...𒈬𒈾𒀭𒁍𒁍𒊑
𒀉𒈹𒍪𒉌𒄭𒉣𒈾𒅗𒋗𒂵𒀀𒀭𒈠𒉌𒅁𒃡
𒊮𒍪𒀀𒉌𒉣𒋭𒃾𒃻𒃶𒉌𒅁𒄖𒌌𒄖𒌌𒂊
𒋛𒄑𒈣𒊕𒂷𒍪𒋦𒄩𒄞𒄩𒌌𒌌𒄷𒈬𒉌𒅁𒅗
𒄑𒈣𒂊𒄘𒁉𒉡𒈬𒈾𒀊𒋧𒈬𒂗𒆤𒆠𒂠𒁀𒁺𒌧
𒉻𒀭𒈹𒀀𒊕𒁉𒂗𒆤𒆠𒀀𒂕𒁉𒌈𒈠𒀠𒆠𒀀
𒋼𒀀𒍝𒆳𒋼𒀀𒀭𒂗𒆤𒇲𒂠
𒀭𒋀𒆠𒀭𒂗𒍪𒂊𒄑𒈣𒈾𒂵𒀀𒀭𒈪𒅔𒍑
𒋼𒀀𒌓𒋼𒀀𒀭𒂗𒆤𒇲𒂠
𒀭𒀸𒁽𒌓𒌓𒂊𒄑𒈣𒈾𒂵𒀀𒀭𒈪𒅔𒍑
𒆲𒊕𒀀𒀀𒌋𒅗𒈾𒉆𒈪𒅔𒁺
𒉌𒂃𒀀𒀀𒌋𒅗𒉌𒊏𒅗𒈬𒈾𒌤𒂊
𒂍𒅅𒇻𒉌𒂃𒂍𒅅𒇻
...𒅅𒇻𒀭𒆗𒆗𒂍𒅅𒇻
...𒇽𒄑𒌓𒁺𒂍𒅅𒇻
...𒄑𒌓𒁺𒂍𒅅𒇻
𒉌𒂃𒂍𒅅𒇻𒀭𒆗𒆗𒂍𒅅𒇻
𒄞𒁕𒉣𒇬𒊑𒄘𒉈𒅁𒄥𒄥𒊑
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃𒂍...
𒇻𒊺𒊮𒈬𒁕𒀊𒇲𒂊
𒀭𒀸𒁽𒌓𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒉣𒇬𒂊𒌈𒁕𒀊𒈛𒈛𒂊
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒍚𒉈𒃻𒄯𒊏𒉈𒌈𒅥𒂗
𒀭𒀸𒁽𒌓𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒍢𒁕𒃻𒁇𒁇𒋩𒊏...
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒉾𒄑𒄀𒃻𒆲𒋤𒆲𒋤𒁕
𒀭𒀸𒁽𒌓𒈨𒂗𒊮𒀀𒀭𒈪𒉌𒌈𒄢𒄢
𒀭𒀸𒁽𒌓𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒋻𒁕𒄷𒌉𒊑𒋗𒉈𒌈𒍪𒍪
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
<unk>𒉈𒄷𒌉𒇥𒋫𒁀𒊏𒀭𒁺𒈬
𒀭𒀸𒁽𒌓𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒀀𒍠𒁯𒄷𒌉𒇥𒋫𒁀𒊏𒀭𒁺𒈬
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒋦𒄩𒂊𒊮𒈬𒁕𒀊𒋩𒊑
𒀭𒀸𒁽𒌓𒌓𒈨𒂗𒂍𒀭𒂗𒆤𒇲𒂠𒉌𒂃𒂍...
𒄞𒄩𒂊𒍠𒅎𒇲𒇲𒂊
...𒂍...𒂍𒅅𒇻
𒉌<unk><unk>𒀀𒈬𒌧𒌤𒌤𒂊
𒀭𒀸𒁽𒌓𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒉭𒄊𒇴𒂊𒈬𒌧𒋛𒋛𒄀
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒄀𒌀𒄀𒆕𒂊...𒅅𒅎𒈨
𒀭𒀸𒁽𒌓𒈨𒂗𒂍𒀭𒂗𒆤𒇲𒂠𒉌𒂃𒂍𒅅𒇻
𒇇𒐞𒀀𒀭𒃢...
𒇻𒁦𒁉𒊮𒁀𒋗𒁀𒉌𒅔𒁀𒁀
𒄘𒀀𒇉𒌓𒉣...
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠𒉌𒂃...
𒍚𒐞𒀀𒀭𒈧𒅎𒈪𒅔𒌅𒌓
𒈧𒍚𒁕𒁉𒊮𒁀𒋗𒁀𒉌𒅔𒁀𒁀
𒄘𒀀𒇉𒌓𒉣...
𒀭𒀸𒁽𒌓𒈨𒂗𒂍𒀭𒂗𒆤𒇲𒂠...𒂍...
𒀖𒐞𒀀𒀭𒀫𒅎𒈪𒅔𒌅𒌓
𒄞𒀖𒁀𒊮𒁀𒋗𒁀𒉌𒅔𒁀𒁀
𒄘𒀀𒇉𒌓𒉣...
𒀭𒋀𒆠𒀭𒂗𒍪𒈨𒂗𒂍𒀭𒂗𒆤𒇲𒂠...
𒉌𒂃𒂍𒅅𒇻𒀭𒆗𒆗𒂍𒅅𒇻
𒃻𒊕𒄑𒈣𒃻𒊕𒂵𒊏𒉌𒅁𒋧
𒃻𒂕𒄑𒈣𒃻𒂕𒂵𒊏𒉌𒅁𒋧
𒄾𒆷𒁕𒉌𒂃𒂊𒄾𒆷𒁕
𒉌𒂃𒂊𒄾𒆷𒁕𒂍𒋺𒉆𒈪𒅔𒇲
𒀭𒆗𒆗𒇽𒄑𒌓𒁺𒄾𒆷𒁕
𒉌𒂃𒂊𒄾𒆷𒁕𒂍𒋺𒉆𒈪𒅔𒇲
𒀭𒆗𒆗𒇽𒄑𒄷𒄭𒂊𒄾𒆷𒁕
𒉌𒂃𒂊𒄾𒆷𒁕𒂍𒋺𒉆𒈪𒅔𒇲
𒆳𒊏𒅆𒅅𒂍𒀭𒂗𒆤𒇲𒂠
𒀭𒋀𒆠𒀭𒂗𒍪𒂊𒉻𒀭𒈹𒋛𒉈𒅔𒁲
𒀭𒂗𒆤𒂊𒉻𒀭𒈹𒄾𒆷𒁕
𒌉𒉌𒀭𒂗𒍪𒊏𒃻𒈬𒈾𒁀𒂊
𒀭𒂗𒍪𒊏𒀭𒂗𒆤𒈬𒌧𒁕𒄾𒊩𒍣𒈾𒈬𒌧𒉈
𒇽𒌉𒈬𒇽𒃻𒈖𒅥𒀀𒊏𒃻𒈖𒋧𒈬𒈾𒀊𒍢𒂗
𒀭𒋀𒆠𒈬𒃻𒈖𒅥𒆠𒉘𒂷𒊏𒃻𒈖𒋧𒈬𒈾𒀊𒍢𒂗
𒃻𒁀𒅇𒃻𒈤𒂍𒆳𒋫𒌓𒁺𒈬𒈾𒊏𒀊𒍢𒂗
𒁉𒅆𒂟𒂵𒀉𒂖𒆷𒈬𒌤𒈬𒈾𒊏𒀊𒍢𒂗
𒋾𒅆𒁕𒍇𒊒𒆠𒍑𒊓𒈬𒁉𒃶𒅎𒈠...
𒃻𒈖𒄀𒆸𒈾𒋭𒋛𒈖𒀀𒂖𒅗𒂵𒈾𒀊𒍢𒂗
𒀭𒂗𒍪𒂊𒀀𒀀𒌋𒅗𒉌𒊏𒈬𒈾𒉌𒅁𒄄𒄄
𒀀𒀀𒌋𒅗𒈬𒅥𒀀𒍪𒅆𒅎𒋛𒅔
𒆳𒃲𒀀𒀀𒌋𒅗𒈬𒅘𒀀𒍪𒅆𒅎𒋛𒅔
𒅆𒅍𒆷𒍪𒉆𒈗𒀀𒀭
𒀭𒂗𒆤𒃶𒅅𒍪𒀀<unk>𒁺𒁀𒀀𒀭
𒋧𒈠𒁕𒀊𒀭𒂗𒆤𒋧𒈠𒁕𒀊𒋀𒀕𒆠𒂠𒂵𒁺
𒀀𒇉𒁕𒀀𒄞𒋧𒈠𒁕𒀊𒋀𒀕𒆠𒂵𒁺
𒀀𒊮𒂵𒊺𒄖𒉡𒋧𒈠𒁕𒀊𒋀𒀕𒆠𒂵𒁺
𒆹𒊏𒄩𒁕𒋦𒄩𒋧𒈠𒁕𒀊𒋀𒀕𒆠𒂵𒁺
𒄑𒄀𒀀𒄀𒌀𒄀𒆕𒋧𒈠𒁕𒀊𒋀𒀕𒆠𒂵𒁺
𒄑𒌁𒄑𒌁𒊏𒊾𒊾𒁇𒋧𒈠𒁕𒀊𒋀𒀕𒆠𒂵𒁺
𒀭𒂔𒈾𒄑𒈦𒃵𒋧𒈠𒁕𒀊𒋀𒀕𒆠𒂵𒁺
𒇥𒊬𒋭𒃾𒋧𒈠𒁕𒀊𒋀𒀕𒆠𒂵𒁺
𒂍𒃲𒆷𒍣𒋤𒌓𒅅𒋧𒈠𒁕𒀊𒋀𒀕𒆠𒂵𒁺
𒈬𒈾𒀭𒋧𒀭𒂗𒆤𒈬𒈾𒀭𒋧𒋀𒀕𒆠𒂠𒁀𒁺
𒀀𒇉𒁕𒀀𒄞𒈬𒈾𒀭𒋧𒋀𒀕𒆠𒂠𒁀𒁺
𒀀𒊮𒂵𒊺𒄖𒉡𒈬𒈾𒀭𒋧𒋀𒀕𒆠𒂠𒁀𒁺
𒆹𒀀𒄩𒁕𒋦𒄩𒈬𒈾𒀭𒋧𒋀𒀕𒆠𒂠𒁀𒁺
𒄑𒄀𒀀𒄀𒌀𒄀𒆕𒈬𒈾𒀭𒋧𒋀𒀕𒆠𒂠𒁀𒁺
𒌁𒌁𒊏𒊾𒊾𒁇𒈬𒈾𒀭𒋧𒋀𒀕𒆠𒂠𒁀𒁺
𒀭𒂔𒈾𒄑𒈦𒃵𒈬𒈾𒀭𒋧𒋀𒀕𒆠𒂠𒁀𒁺
𒇥𒊬𒋭𒃾𒈬𒈾𒀭𒋧𒋀𒀕𒆠𒂠𒁀𒁺
𒂍𒃲𒆷𒍣𒋤𒌓𒅅𒈬𒈾𒀭𒋧𒋀𒀕𒆠𒂠𒁀𒀭𒁺
𒈗𒈬𒁈𒍝𒀭𒂗𒆤𒇲
𒀭𒋀𒆠𒅈𒀭𒂗𒍪𒂊𒌓𒐌𒃶𒀀𒅆𒅁𒌅
𒁈𒆬𒍝𒂼𒃲𒀭𒎏𒆤𒇲
𒂗𒀭𒀸𒁽𒌓𒂊𒌓𒐌𒃶𒀀𒅆𒅁𒌅